open-index/open-wikipedia-markdown huggingface dataset:
Lenan verilöyly

**Lenan verilöyly** viittaa lakossa olevien kultakaivostyöntekijöiden ampumiseen Koillis-Siperiassa Lena-joen lähellä 17. huhtikuuta 1912.

Lakon aiheuttivat poikkeuksellisen ankarat työolot, ja kun lakkokomitean jäsenet pidätettiin, väkijoukko marssi protestina. Venäjän keisarikunnan armeijan sotilaat tulittivat heitä, mikä aiheutti satojen uhrien kuoleman. Tapahtuma herätti merkittävästi vallankumouksellisia ajatuksia Venäjällä, ja Aleksandr Kerenskin raportointi siitä duumassa toi hänet julkisuuteen.

## Verilöyly
Tsaarin hallitus lähetti joukkoja Kirenskistä Bodaiboon, ja 17. huhtikuuta yönä kaikki lakkokomitean jäsenet pidätettiin. Seuraavana aamuna työläiset vaativat heidän välitöntä vapauttamista. Samana iltapäivänä noin 2 500 ihmistä marssi kohti Nadezhdinskin kultakenttää toimittaakseen syyttäjänvirastolle valituksen viranomaisten mielivaltaisesta toiminnasta. Työläisiä vastaan tulivat sotilaat, jotka kapteeni Treštšenkovin käskystä alkoivat ampua väkijoukkoa, minkä seurauksena satoja kuoli ja haavoittui. Paikallinen sanomalehti *[[Zvezda (pietarilainen sanomalehti)|Zvezda]]* muun muassa raportoi 270 kuolleesta ja 250 haavoittuneesta. 

## Reaktiot
Verilöyly laukaisi lakkojen ja protestien aallon. Pian sen jälkeen hallinto tarjosi työntekijöilleen uutta sopimusta, mutta se ei tyydyttänyt heitä. Uutinen verilöylystä laukaisi valtakunnallisia lakkoja ja protestikokouksia, joihin osallistui yhteensä yli 300&nbsp;000 ihmistä. Huhtikuussa järjestettiin 700 poliittista lakkoa ja pelkästään Pietarin alueella tuhat lakkoa 1. toukokuuta. Lakko jatkui 25. elokuuta asti, jolloin viimeiset työntekijät vetäytyivät kaivoksista ja muuttivat muualle. Arviolta 9 000 työntekijää ja heidän perheenjäsentään hylkäsi kultakaivokset.

Sosiaalidemokraattiset johtajat ja sosialistivallankumoukselliset johtajat, jotka olivat Pariisissa tapahtumahetkellä, protestoivat verilöylyä vastaan.  Sosialistiset puolueet, kuten bolševikit ja menševikit, käyttivät tätä tragediaa ja sen herättämää julkista paheksuntaa edistääkseen poliittisia näkemyksiään maanlaajuisesti.

Verilöyly laukaisi myös suuria lakkoja yleisen vastustuksen muodossa tsaarin poliittista järjestelmää vastaan, kun vuosittain muistettiin Lenan verilöylyn uhreja.  Verilöyly lisäsi yleistä tyytymättömyyttä koko yhteiskunnassa ja murskasi vuoden 1905 vallankumouksen jälkeen keisarikunnassa palautuneen rauhan. Verilöyly lisäsi huomattavasti jännitteitä ja levottomuuksia tehtaissa ja pajoissa, joissa vaatimukset parempien palkkojen ja työolojen saavuttamisesta eivät olleet vielä toteutuneet.

Duuma hyväksyi myös lain, joka otti käyttöön sairaus- ja tapaturmavakuutusetuudet sekä palkkasi työntekijöiden edustajia kaksi kuukautta Lenan verilöylyn jälkeen.  Tämä laki paransi työntekijöiden oloja koko imperiumissa.

## Lähteet
Savo-Karjalan Media

**Savo-Karjalan Media Oy** (syyskuuhun 2024 **Savon Media Oy**) oli Keskisuomalainen Oyj -konserniin kuuluva kustannusyhtiö, jonka päätoimipaikka sijaitsi ennen lakkauttamista Jyväskylässä. Se kustansi noin 36 paikallismediaa Pohjois-Savon, Etelä-Savon, Pohjois-Karjalan ja Etelä-Karjalan alueilla.

Etelä-Suomen Media, Savo-Karjalan Media, Mediasepät ja Väli-Suomen Media fuusioituvat vuoden 2026 alussa Päijänne Mediaan, jonka nimeksi vaihdettiin Keskisuomalainen Media.

## Mediat
Vuonna 2025 Savo-Karjalan Median lehtiä olivat:

* Etelä-Saimaa
* Heinäveden Lehti
* Iisalmen Sanomat
* Itä-Savo
* Joroisten Lehti
* Juvan Lehti
* Karjalainen 
* Karjalan Heili
* Koillis-Savo
* Lieksan Lehti
* Luumäen Lehti
* Länsi-Saimaan Sanomat
* Länsi-Savo
* Matti ja Liisa
* Miilu
* Mikkelin Kaupunkilehti
* Outokummun Seutu
* Paikallislehti Joutseno
* Parikkalan-Rautjärven Sanomat
* Pieksämäen Lehti
* Pielavesi-Keitele
* Pielisjokiseutu
* Pitäjäläinen
* Pitäjänuutiset
* Pogostan Sanomat
* Puruvesi
* Savon Sanomat
* Sinun Savo
* Sisä-Savo
* Soisalon Seutu
* Töllötin
* Uutis-Jousi
* Uutisvuoksi
* Viikkosavo
* Warkauden Lehti
* Ylä-Karjala

Lisäksi Savo-Karjalaisen Mediaan kuuluvat radiokanavat Karjalainen Syke ja Savon Aallot.

## Lähteet
Hartolankoski

**Hartolankoski** on Pirkanmaalla Sastamalassa Kokemäenjoessa sijaitseva voimalaitostuotantoon valjastettu entinen koskijakso, jossa toimii nykyään Tyrvään voimalaitos. Koskijakso sijaitsee Kaukolan kylän ja Tyrväänkylän välissä. Tässä artikkelissa käsitetään Kupperinkoski, joka on osa entistä Kaukolankoskea, Kylänkoski, joka on entinen Tyrväänkylänkoski, ja Hartolankoski yhdeksi koskijaksoksi, jota kutsutaan tässä suurimman kosken Hartolankosken nimellä. Kosken keskivirtaamaksi (MQ) on ilmoitettu 163 kuutiometriä sekunnissa  (tai 172 m³/s ) ja koskijakson yläpuolisen valuma-alueen pinta-ala on 21&nbsp;126 neliökilometriä.

Kaukolan kylän Kupperinkoski eli Kaukolankoski ja Tyrväänkylän Kylänkoski muodostivat Liekovedellä Kokemäenjoen suun, joka virtasi joessa sijaitsevan Hiukkasaaren molemmilta puolilta alas Hartolankoskeen. Koskien ympäristössä on ollut kiinteää asutusta lähes 2&nbsp;000 vuotta. Sekä Kaukolan- että Hartolankoskissa on aikoinaan toiminut vesimyllyt ja koskien rantoihin on pystytettiin lohikalastuksessa tarvittavat tokeet. Kokemäenjoen toistuvat tulvat olivat ajan käsityksen mukaan kapeiden ja kivisten koskien aiheuttamia. Jokea onkin perattu useaan otteeseen. Kaukolankoskea ja Tyrväänkylänkoskea perattiin vuosina 1757–1758, jolloin Kaukolankoskesta nostettiin maalle 5&nbsp;235 kuutiometriä ja Tyrväänkylänkoskesta 377 kuutiometriä kiveä ja soraa. Koskien perkauksia jatkettiin vuosina 1824–1831, mutta silloin nostetun maa-aineksen määrästä ei ole tässä tietoa. Hartolankosken perkaukset tapahtuivat vuosina 1818 ja 1828. Kaukolankosken pituudeksi mitattiin vuonna 1911 550 metriä, Tyrväänkylänkosken 240 metriä ja Hartolankosken 300 metriä. 

Kaukolankoskeen rakennettiin rannassa toimiva sähkölaitos vuonna 1906 ja Hartolankoskeen edellistä suurempi sähkölaitos vuonna 1913. Nämä voimalaitokset eivät haitanneet sanottavasti tukinuittoa ja niiden toiminta jatkui seuraavan voimalan rakentamiseen asti. Ennen valjastamista oli Hartolankosken pudotus 5,5 metriä ja valmistuneen voimalaitoksen pudotus 6,1 metriä. Joki padottiin vuosina 1946–1950 ja Tyrvään voimalaitos valmistui 1951. Sen pato tukki koko joenuoman ja nosti vedenpinnan Liekoveden pintaakin korkeammalle.  Kosket peittyivät kokonaan vedenpinnan alle ja lähiseutu hiljeni ainakin veden kohinan osalta. Voimalaitoksen padolla on maantie, joka yhdistää Kaukolan ja Tyrvään kylät toisiinsa.

## Lähteet

## Aiheesta muualla
* Salin, E.: Hardola fors, kartta vuodelta 1795
* MadPilot: Hartolankoski ohijuoksutuksen aikaan (video), YouTube
* Hartolankoskea (mustavalkoinen valokuva), Finna
* Tukinuittoa Hartolankoskessa (mustavalkoinen valokuva), Finna
Helsingin GP-kisat 1998

**[[Helsingin GP-kisat]]** järjestettiin vuonna 1998 Helsingissä 13. kesäkuuta. Kilpailupaikkana oli Olympiastadion. Kisat olivat järjestyksessään toiset Helsingin GP-kisat, jota ennen niitä edelsi Maailmankisat. GP-sarjan taloudellisten vaatimusten lisääntyessä Helsingin Kisa-Veikot (HKV) teki kilpailujen järjestämisestä yhteistyösopimuksen Infront Finlandin kanssa, jota johtivat Mikko Vanni ja Hjallis Harkimo. Kisojen pääsihteerinä toimi Jukka Kunnas. Kisojen päätukija oli tietoliikennejätti Ericsson, joka vuoksi kisoja markkinoitiin nimellä Ericsson Grand Prix. Helsingin GP-osakilpailuun myytiin yli 21 000 pääsylippua, mutta paikan päällä oli järjestäjien arvion mukaan 16 500-17 500 katsojaa. Kisat kuuluvat yleisurheilun GP-sarjan kakkosluokkaan. . 

## Miehet

## Naiset

## Lähteet
Indonesian tähden ritarikunta

**Indonesian tähden ritarikunta**, virallisesti **Indonesian tasavallan tähti** (), on indonesialainen kunnianosoitus, joka perustettiin vuonna 1959. Kunnianosoitusta jaetaan tunnustuksena poikkeuksellisista ansioista Indonesian hyväksi ja se on maan korkein mahdollinen kunnianosoitus.

Indonesian presidentti on virkansa puolesta ritarikunnan suurmestari ja hänet nimitetään virkaanastujaisten yhteydessä Adipurna-luokkaan. Varapresidentille myönnetään samassa yhteydessä Adipradana-luokka.

Ritarikunnassa on viisi luokkaa ja sen tunnuksia uudistettiin vuonna 1972:

## Lähteet
Enø By

**Enø By** on taajama Næstvedin kunnassa Tanskassa. Taajamassa oli 363 asukasta vuoden 2025 alussa.

## Väestökehitys

## Lähteet

## Aiheesta muualla
Indonesian varapresidentti

**Indonesian tasavallan varapresidentti** () on Indonesian toiseksi korkea-arvoisin poliittinen virka. Nykyisenä varapresidenttinä toimii Gibran Rakabuming Raka, joka aloitti virassa 20. lokakuuta 2024.

Ensimmäisenä varapresidenttinä toimi Mohammad Hatta, joka erosi vuonna 1956. Syynä olivat erimielisyydet Sukarnon kanssa Indonesian ohjatusta demokratiasta sekä Sukarnon länsi- ja Malesia-vastaisuudesta. Varapresidentin virka oli tämän jälkeen täyttämättä 17 vuotta.

## Valinta ja velvollisuudet
Indonesian perustuslain mukaan varapresidentti valitaan presidentin kanssa samassa vaalissa. Virkakauden pituus on viisi vuotta ja sama henkilö voidaan valita samaan virkaan kahdesti. Perustuslaki antaa lainsäätäjälle vallan määritellä tarkemmat ehdot ehdokkaille.

## Palkkio ja etuudet
Kun varapresidentin virka perustettiin vuonna 1945, ensimmäisenä virka-asuntona toimi Alankomaiden Itä-Intian kenraalikuvernöörin virka-asunto Jakartassa. Varapresidentin palatsi on vuodesta 1993 ollut kulttuurihistoriallinen kohde.

Varapresidentille myönnetään virkansa puolesta seuraavat kunniamerkit virkaanastujaisten yhteydessä:

*  Indonesian tähden ritarikunnan 2. luokka
*  Mahaputeran tähden ritarikunnan 1. luokka
*  Palvelustähden 1. luokka
*  Ihmisyyden tähti
*  Demokratian ylläpitäjän tähden 1. luokka
*  Kulttuuriansioiden tähti
*  Poliisiansioiden tähti

## Lähteet
BonBon-Land

**BonBon-Land** on huvipuisto Holme-Olstrupissa Tanskan Sjællandissa. Se avattiin vuonna 1992 ja on kuulunut vuodesta 2007 kansainväliseen Parques Reunidos -konserniin.
## Lähteet

## Aiheesta muualla
* Huvipuiston verkkosivut
Hyperdontia

**Hyperdontia** tarkoittaa hampaiden tavallista suurempaa määrää. Enintään 0,6 %:lla ihmisistä esiintyy liiallisesti maitohampaita ja enintään 3,8 %:lla liiallisesti pysyviä hampaita. Aikuisiässä hyperdontia on miehillä kaksi kertaa yleisempi kuin naisilla.

Hyperdontia ei useimmiten aiheuta erityisiä oireita, mutta voi joskus aiheuttaa esimerkiksi kipua, turvotusta tai ikenien sairautta. Hyperdontia ei välttämättä ole hoitoa vaativa tila, mutta ylimääräiset hampaat voidaan poistaa jos niiden esiintyminen häiritsee suun terveyttä tai purentaa. Joissain tapauksissa hyperdontia liittyy muihin häiriöihin, kuten Gardnerin oireyhtymään, huuli- ja suulakihalkioon, Downin oireyhtymään, Ehlers–Danlosin syndroomaan, kleidokraniaaliseen dysplasiaan tai Fabryn tautiin.

## Lähteet
Gadjah Madan yliopisto

**Gadjah Madan yliopisto** (**, UGM) on indonesialainen julkinen tutkimusyliopisto, joka sijaitsee Yogyakartassa, joka on yksi Indonesian pienimmistä provinsseista, ja joka tunnetaan javanilaisen kulttuurin ja oppimisen keskuksena. Yliopisto perustettiin 19. joulukuuta 1949 valtion ja kansallisen yliopiston statuksella Indonesian itsenäisyystaistelun seurauksena, ja se nimettiin Majapahitin valtakunnan pääministerin Gadjah Madan mukaan, symboloiden kansallista identiteettiä, Indonesian tasavallan henkeä, Pancasila-filosofiaa, kansan yliopistoa ja kulttuurin keskusta.

## Historia
UGM syntyi yhdistämällä useita aiemmin olemassa olleita oppilaitoksia, kuten Gadjah Madan korkeakoulukeskus, insinöörikoulu, politiikan akatemia, lakimiesten koulutuskeskus ja lääketieteen preklininen yksikkö. Perustamisen virallinen päivämäärä on 16. joulukuuta 1949, mutta vuosipäivää juhlitaan 19. joulukuuta historiallisten tapahtumien vuoksi. Alkuvaiheessa yliopistossa oli kuusi tiedekuntaa: lääketiede, oikeustiede, tekniikka, kirjallisuus ja filosofia, maatalous sekä eläinlääketiede. Opetus järjestettiin aluksi Kratonin palatsin tiloissa Jogyakartassa, ja vuonna 1951 aloitettiin Bulaksumurin kampuksen rakentaminen. 1960-luvulla UGM:lla oli jo muun muassa sairaala ja radiolähetin opiskelun ja yhteiskunnan palveluksi.

## Organisaatio ja infrastruktuuri
Yliopiston pääkampus sijaitsee Bulaksumurissa, Jogyakartassa, ja se jakautuu hallinnollisesti 18 tiedekuntaan, yhteen jatko-opiskelukouluun ja yhteen ammattikouluun, tarjoten yli 251 opinto-ohjelmaa. UGM kehittää kampusympäristöään “educopolis”-periaatteen mukaisesti, joka on kirjattu kampuksen kehityksen yleissuunnitelmaan, pyrkien luomaan oppimista tukevaa ympäristöä ja huomioimaan ekologiset kysymykset monitieteellisessä yhteistyössä. Yliopiston toiminta perustuu korkeakoulutuksen Tri Dharma -periaatteeseen, joka kattaa opetuksen, tutkimuksen ja yhteiskunnallisen palvelun.

## Opiskelijat ja henkilökunta
Vuonna 2025 UGM:ssä opiskelee 40&nbsp;174 opiskelijaa, sekä kotimaisia että kansainvälisiä, erilaisissa ammatillisissa, kandidaatti- ja jatko-opinnoissa. Yliopistossa työskentelee 3&nbsp;608 opettajaa ja 4&nbsp;324 muuta työntekijää, jotka sitoutuvat tekemään UGM:stä maan parhaan ja merkittävän koulutuksen vertailukohdan. Vuonna 2022 rehtoriksi valittiin Ova Emilia.

## Tutkimus ja yhteiskuntavastuu
Tutkimusyliopistona UGM panostaa tutkimustoimintaan, motivoimalla henkilöstöä ja opiskelijoita tekemään ja julkaisemaan tutkimuksia, joita tukee 25 tutkimuskeskusta eri tieteenaloilla. Yliopiston yhteiskuntavastuu näkyy esimerkiksi opiskelijoiden osallistamisessa maaseutuharjoitteluihin eri puolilla Indonesiaa. UGM pyrkii puolustamaan ja levittämään Pancasila-periaatetta, joka on Indonesian valtion perustava filosofinen teoria. Opiskelijoille tarjotaan laaja kirjo mahdollisuuksia kehittää luovuutta ja innovaatioita modernin infrastruktuurin ja tietotekniikan tuella.

## Lähteet
Pasi Saarelma

**Pasi Saarelma** (s. 1955 Salo) on suomalainen baritoni, rock- ja jazzmuusikko sekä musiikinopettaja. Hänen uransa kattaa oopperan, rockin, tanssimusiikin ja jazzin harjoittamisen sekä opetuksen. Hänet tunnetaan myös aktiivisuudestaan Kirkkonummen kulttuurielämässä.

## Elämä
Saarelma syntyi Varsinais-Suomen Salossa vuonna 1955. Hänen musiikillinen uransa alkoi viulunsoitolla, ja myöhemmin hän laajensi osaamistaan lauluun ja kitaraan. Varsinainen kitaristin ura jäi taka-alalle, mutta soittotaidonsa kautta hän päätyi syvemmälle musiikkialalle. Intin jälkeen hän rahoitti opintojaan keikkailemalla tanssibändeissä.

Vuonna 1987 Saarelma muutti Kirkkonummelle ja on toiminut siellä musiikinopettajana vuodesta 1988 alkaen. Hän on opettanut erityisesti Nissnikun koulussa, mutta myös muun muassa Salossa, Halikossa, Perniössä, Veikkolassa ja Heikkilässä.

## Muusikon ura

### Varhaisvaiheet ja rock
Saarelman ensimmäinen yhtye oli Surprise, joka soitti CCR-tyyppistä rockia. Myöhemmin hän vaikutti yhtyeessä Motelli, jonka tunnetuin esiintyminen oli Ramonesin lämmittelijänä Helsingissä vuonna 1978. Yhtye kiersi tuolloin laajasti ympäri Suomea.

1970-luvulla Saarelma lauloi ja soitti bassoa progressiivista rockia soittaneessa yhtyeessä Nimbus. Yhtyeen ainoa levy, *[[Obus]]* (1974), on myöhemmin saanut kulttimaineen suomalaisen progressiivisen rockin harrastajien keskuudessa.

### Jazz ja muut kokoonpanot
Saarelma on esiintynyt useissa eri kokoonpanoissa:

* Greyhound Jazz Band – hänen nykyinen pääyhtyeensä, jossa hän soittaa bassoa.
* Paattipojat – tanssimusiikkiyhtye.
* Käytetty Tavara – country rock -yhtye.
* Alvi’s Dixie Stompers – dixieland-kokoonpano, jossa Saarelma toimii laulusolistina.
* Silkkipaperitaivas ja Estrados – kevyen musiikin yhtyeitä.

Saarelma on toiminut myös jazzin ja swingin parissa. Hän esiintyy esimerkiksi Alvi’s Dixie Stompers-yhtyeessä laulaen ja soittaen pyykkilautaa.

## Ooppera ja klassinen musiikki
Saarelma opiskeli laulua Helsingin konservatoriossa sekä yksityisesti useiden opettajien johdolla, muun muassa Kimmo Lappalaisen, Heikki Oraman, Matti Lehtisen, Juho Nisulan ja Juri Statnikin.

Saarelma on esiintynyt solistina Helsingin konservatorion ja Sibelius-akatemian oopperassa, Vaasan Oopperassa, Turun oopperassa, Ilmajoen musiikkijuhlilla ja Oopperayhdistys HOO:ssa. Hänen ohjelmistoonsa kuuluvat baritoniroolit, kuten Mozartin *Figaro* ja *Don Giovanni* sekä Verdin *Rigoletto*.

Saarelma lauloi myös Savonlinnan oopperajuhlakuorossa vuosina 1986, 1987 ja 1990.

## Yhdistystoiminta
Saarelma on Kirkkonummen oopperayhdistyksen perustajajäsen ja toimi sen ensimmäisenä puheenjohtajana. Vuonna 2006 hän osallistui *[[Porkkala (ooppera)|Porkkala]]*-oopperan toteutukseen ja esitti siinä presidentin roolia.

## Lähteet
Disa Milanova

**Elsa (Disa) Milanova** (, o.s. *Engeström*; 16. kesäkuuta 1893 – 21. maaliskuuta 1970) oli suomalaissyntyinen neuvostoliittolainen leksikografi.

Disa Milanova syntyi suomenruotsalaisen Emil Edvard Engeströmin ja brittiläisen Ruth Harriet Pricen perheeseen. Hänen isänsä oli pietarilaisen Finska Ångslupsaktiebolagetin kirjanpitäjä, joka karkotettiin vuoden 1905 vallankumoustapahtumiin osallistumisen takia kaupungista. Engeströmit asettuivat Kuokkalaan, jossa heidän Villa Vasa -niminen huvilansa toimi venäläisten vallankumouksellisten turvapaikkana. Vladimir Lenin asui siellä vuosina 1906–1907. Sittemmin perhe siirtyi Helsinkiin, jossa Disa opiskeli lukiossa.

Lokakuun vallankumouksen edellä ja sen aikana Milanova toimi Tallinnan työläis- ja sotilasneuvoston sekä sotilaallisen vallankumouskomitean avustavana sihteerinä. Helmikuussa 1918 hänet lähetettiin Jekaterinburgiin, jossa hän osallistui suomalaisen pataljoonan järjestämiseen. Maaliskuusta 1919 lähtien Milanova työskenteli Venäjän ulkoasiain kansankomissariaatin sihteerinä ja tulkkina ja vuosina 1923–1931 Neuvostoliiton ammattiliittojen keskusneuvoston ulkosuhteiden komissiossa sekä rautatieläisten keskuskomiteassa. Vuosina 1931–1933 hän oli Kominternin Lenin-koulussa ja 1934–1958 työskenteli vieraskielisten ja kansallisten sanakirjojen kustannusliikkeessä.

Milanova toimitti ja laati sanakirjakustantamossa suomen, ruotsin ja norjan sanakirjoja. Vuonna 1937 ilmestyi L. Lindin kanssa toimitettu korjattu ja täydennetty painos Nikolai Roždestvenskin venäläis-suomalaisesta sanakirjasta (35&nbsp;000 sanaa) ja vuonna 1940 Milanovan toimittama venäläis-suomalainen sanakirja (25&nbsp;000 sanaa, toinen painos 1942). Sen kolmas korjattu ja täydennetty painos ilmestyi vuonna 1946 nimellä lyhyt venäläis-suomalainen sanakirja.

Milanovan laatima ruotsalais-venäläinen sanakirja (38&nbsp;000 sanaa) ilmestyi vuonna 1949 ja uutena, muokattuna ja huomattavasti laajennettuna laitoksena (62&nbsp;000 sanaa) vuonna 1959. Jälkimmäinen oli aikansa paras ruotsalais-venäläinen sanakirja, ja siitä otettiin useita painoksia. Milanova on laatinut myös lyhyen norjalais-venäläisen sanakirjan (16&nbsp;000 sanaa), joka ilmestyi vuonna 1947.

Milanova liittyi Neuvostoliiton kommunistiseen puolueeseen lokakuussa 1917. Hän oli Neuvostoliiton ja Ruotsin ystävyysseuran jäsen.

Milanovan ensimmäinen aviomies oli bolševikki Vladimir Milanov, joka kuului Tallinnan työläis- ja sotilasneuvostoon lokakuussa 1917. Vuonna 1921 hän tapasi Kominternin kolmannessa konferenssissa Eyolf Mattssonin ja synnytti vuonna 1924 tälle tyttären, mutta ei halunnut seurata Mattssonia Petroskoihin. 1930-luvulla Milanova oli naimisissa Yrjö Sirolan kanssa.

## Teoksia
* *Kratki norvežsko-russki slovar*. Moskva: Gosudarstvennoje izdatelstvo inostrannyh i natsionalnyh slovarei, 1947.
* *Kratki russko-finski slovar*. Moskva: Gosudarstvennoje izdatelstvo inostrannyh i natsionalnyh slovarei, 1946.
* *Russko-finski slovar*. Moskva: Gosudarstvennoje izdatelstvo inostrannyh i natsionalnyh slovarei, 1940.
* *Švedsko-russki slovar*. Moskva: Gosudarstvennoje izdatelstvo inostrannyh i natsionalnyh slovarei, 1949.

## Lähteet
* 

### Viitteet
Kierukkaskandaali

**Kierukkaskandaali** () oli Tanskan 1960-luvulta 1990-luvulle Grönlannissa harjoittama väestönkasvun rajoittamiseen tähdännyt käytäntö, jolla vähintään 4&nbsp;500 inuittinaiselle asennettiin kierukka ilman heidän suostumustaan, monille nuorille tytöille myös heidän tietämättään. Tarkoituksena oli vähentää grönlantilaisten esikoulujen, koulujen ja terveydenhuollon kustannuksia. Lokakuussa 2023 joukko pakkoehkäisyn uhreja haastoi Tanskan valtion oikeuteen ja vaati vahingonkorvauksia. Syksyllä 2024 Grönlannin itsehallintolaitos lupasi maksaa korvauksia viidelletoista naiselle, joiden pakkoehkäisy oli tapahtunut sen jälkeen, kun alueen terveydenhuolto vuonna 1991 siirtyi itsehallinnon alaisuuteen.

Tanskan valtio esitti toiminnastaan 27. elokuuta 2025 virallisen anteeksipyynnön. Anteeksipyynnön yhteydessä ei kerrottu mahdollisista korvauksista. Kierukkaskandaalia tutkimaan asetetun työryhmän raportin odotetaan valmistuvan syyskuun aikana. Anteeksipyyntö esitettiin samana päivänä, jolloin uutisoitiin Grönlannissa havaitun yhdysvaltalaista mielipidevaikuttamista.
## Lähteet
Mellilän kunnanvaltuusto

**Mellilän kunnanvaltuusto** oli Varsinais-Suomen maakunnassa sijainneen entisen Mellilän kunnan ylintä päätösvaltaa käyttänyt elin. Valtuustossa oli 17 jäsentä. Kunnan suurin puolue oli keskusta. Valtuuston toiminta lakkasi 1. tammikuuta 2009 Mellilän liityttyä Alastaron kanssa Loimaan kaupunkiin.

## Koostumus vaaleittain
Keskustan kannatus Mellilässä vuosien 1976–2004 välisenä aikana oli matalammillaan noin 37,3 prosenttia ja korkeimmillaan noin 52,3 prosenttia annetuista äänistä. 1970-luvulla valtuuston toiseksi suurimmat puolueet olivat SKDL ja kokoomus, joilla molemmilla oli pitkään sama määrä paikkoja. Vuoden 1980 vaaleissa kokoomus ohitti SKDL:n valtuustopaikoissa. Tämän jälkeen kokoomus oli ollut yksinään Mellilän toiseksi suurin valtuustopuolue aina kunnan lakkauttamiseen saakka.

Viimeisellä valtuustokaudella vuosina 2005–2008 valtuustopaikoista yhdeksän oli keskustan hallussa, kolme kokoomuksella, kaksi sosiaalidemokraateilla ja yksi kristillisdemokraateilla, vasemmistoliitolla ja Suomen Kommunistisella Puolueella kullakin. 

Mellilän Työväenyhdistyksen yhteislista vuodesta 1988 alkaen sai paikkoja Mellilän valtuustoon neljissä kunnallisvaaleissa.

Vuoden 2008 kunnallisvaalit käytiin seuraavan vuoden kuntajaon mukaisesti, eli melliläläiset asettuivat ehdolle ja äänestivät ehdokkaita Loimaan kaupunginvaltuustoon.

## Valtuutetut
### Kausi 2005–2008
Mellilän viimeiseksi jääneeseen kunnanvaltuustoon valittiin vuoden 2004 vaaleissa seuraavat jäsenet:

## Lähteet
*Tilastokeskus: StatFin ja StatFin arkistokanta
*
*
*
*
*
*
### Viitteet
20301 Thakur

**20301 Thakur (1998 FY99)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty Gaurav Subhash Thakurin (s. 1986) mukaan.

## Lähteet
Alastaron kunnanvaltuusto

**Alastaron kunnanvaltuusto** oli Varsinais-Suomen maakunnassa sijainneen entisen Alastaron kunnan ylintä päätösvaltaa käyttänyt elin. Valtuustossa oli 21 jäsentä. Eniten paikkoja oli keskustalla. Valtuuston toiminta lakkasi 1. tammikuuta 2009 Alastaron liityttyä Mellilän kanssa Loimaan kaupunkiin.

## Koostumus vaaleittain
Kunnan suurin puolue oli keskusta, joka keräsi noin 46 prosentin kannatuksen Alastarossa vuoden 2004 kunnallisvaaleissa. Valtuuston toiseksi suurin puolue 1980-luvulta lähtien oli yleensä kokoomus. Vuoden 1996 kunnallisvaaleissa vasemmistoliitto ohitti kokoomuksen Alastaron valtuuston paikkamäärässä yhdellä paikalla, seuraavissa vaaleissa vuonna 2000 molemmat puolueet saivat saman verran paikkoja.

Vuoden 2008 kunnallisvaalit käytiin seuraavan vuoden kuntajaon mukaisesti, eli alastarolaiset asettuivat ehdolle ja äänestivät ehdokkaita Loimaan kaupunginvaltuustoon.

## Lähteet
*Tilastokeskus: StatFin ja StatFin arkistokanta
*
*
*
*
*
*
### Viitteet
1951 Lick

**1951 Lick (1949 OA)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
NBA:n varaustilaisuus 2002

**Vuoden 2002 ** pidettiin 26. kesäkuuta 2002 Madison Square Gardenissa New Yorkissa. 

## Varaukset

Tiedosto:YaoMingonoffense2.jpg|Yao Ming, 1. varaus
Tiedosto:Nene_Mar-2012.jpg|Nenê, 7. varaus
Tiedosto:Amar'e_Stoudemire_00054650.jpg|Amar’e Stoudemire, 9. varaus
Tiedosto:Caron_Butler.JPG|Caron Butler, 10. varaus
Tiedosto:Carlos_Boozer.jpg|Carlos Boozer, 35. varaus
Tiedosto:Luis_Scola_Suns_(cropped).jpg|Luis Scola, 56. varaus


## Lähteet
### Viitteet

## Aiheesta muualla
*NBA
Rasva-aineenvaihdunta

**Rasva-aineenvaihdunta** tarkoittaa elimistön tapaa käsitellä rasvoja: niiden pilkkoutumista ruoansulatuksessa, kulkeutumista verenkierron mukana, varastoitumista rasvakudokseen ja hyödyntämistä energianlähteenä. Rasvoja tarvitaan myös solujen rakennusaineiksi ja erilaisten viestiaineiden, kuten hormonien, valmistukseen. Rasvat ovat tehokas energian lähde, sillä ne sisältävät yli kaksi kertaa enemmän energiaa kuin hiilihydraatit tai proteiinit.  

Liikunnan aikana ja paaston hetkellä elimistö ottaa energiaa rasvavarastoista. Kestävyysliikunnassa rasvojen käyttö korostuu, kun taas nopeissa ja lyhyissä suorituksissa hyödynnetään enemmän hiilihydraatteja. Terve rasva-aineenvaihdunta on tärkeä hyvinvoinnille, sillä se vaikuttaa esimerkiksi painonhallintaan, verensokeriin ja sydän- ja verisuoniterveyteen.  

Rasva-aineenvaihdunta on keskeinen osa elimistön energiataloutta. Häiriöt siinä voivat johtaa sairauksiin, kuten rasvamaksaan, tyypin 2 diabetekseen ja kohonneisiin veren rasva-arvoihin. Toimiva rasva-aineenvaihdunta tukee sekä arjessa jaksamista että pitkäaikaista terveyttä.  

## Ravinnon rasvojen pilkkoutuminen
Rasva-aineenvaihdunta alkaa ruoansulatuksessa. Ravinnon triglyseridit emulgoituvat sappihappojen avulla ohutsuolessa, minkä jälkeen haiman lipaasientsyymit pilkkovat ne glyseroliksi ja vapautuneiksi rasvahapoiksi. Nämä imeytyvät suolen limakalvon läpi ja pakataan kylomikroneihin, jotka kulkeutuvat imunestekiertoon ja edelleen verenkiertoon.  

## Rasvojen kuljetus verenkierrossa
Veressä rasvat kulkevat lipoproteiinien muodossa. Näitä ovat muun muassa kylomikronit, VLDL, LDL ja HDL, joilla on erilaisia tehtäviä rasvojen kuljetuksessa kudoksiin sekä kolesterolin aineenvaihdunnassa.  

## Varastointi ja mobilisaatio
Ylimääräinen energia varastoituu rasvakudokseen triglyserideinä. Kun elimistö tarvitsee energiaa, hormonit kuten adrenaliini ja glukagoni aktivoivat lipolyysin, jolloin triglyseridit hajoavat vapauttaen rasvahappoja ja glyserolia verenkiertoon.  

## Rasvahappojen oksidaatio
Rasvahapot kulkeutuvat soluihin ja mitokondrioihin, joissa ne hajotetaan β-oksidaatiossa asetyyli-CoA:ksi. Tämä puolestaan siirtyy sitruunahappokiertoon ja edelleen elektroninsiirtoketjuun, jolloin syntyy ATP:tä eli solujen käyttämää energiaa.  

## Ketogeneesi
Pitkäaikaisessa paastossa tai hiilihydraattien niukkuudessa maksa muuttaa rasvahappojen hajotustuotteita ketonikehoiksi, joita aivot ja muut kudokset voivat käyttää energianlähteenä.  

## Rasva-aineenvaihdunnan häiriöt
Rasva-aineenvaihdunnan häiriöitä ovat esimerkiksi hyperlipidemiat, metabolinen oireyhtymä, tyypin 2 diabetes ja rasvamaksasairaus. Myös geneettiset lipidiaineenvaihdunnan poikkeamat, kuten familiaalinen hyperkolesterolemia, voivat vaikuttaa merkittävästi veren rasva-arvoihin ja sydän- ja verisuonitautiriskiin.  

## Katso myös
* Hiilihydraattiaineenvaihdunta  
* Proteiiniaineenvaihdunta  
* Lipidit  
* Kolesteroli  

## Lähteet
* Guyton, A.C. & Hall, J.E. *Textbook of Medical Physiology*.  
* Nelson, D.L., Cox, M.M. *Lehninger Principles of Biochemistry*.  
* Suomen Sydänliitto: Rasva-aineenvaihdunta ja terveys
NBA:n varaustilaisuus 2001

**Vuoden 2001 ** pidettiin 27. kesäkuuta 2001 Madison Square Gardenissa New Yorkissa. 

## Varaukset

Tiedosto:Kwame_Brown_cropped.jpg|Kwame Brown, 1. varaus
Tiedosto:Tyson_Chandler_cropped.jpg|Tyson Chandler, 2. varaus
Tiedosto:Pau_gasol_zz.jpg|Pau Gasol, 3. varaus
Tiedosto:Joe_Johnson_Atlanta_Hawks_2008-9_season.jpg|Joe Johnson, 10. varaus
Tiedosto:Gerald_Wallace_Nets.jpg|Gerald Wallace, 25. varaus
Tiedosto:Mehmo.jpg|Mehmet Okur, 36. varaus


## Lähteet
### Viitteet

## Aiheesta muualla
*NBA
Sovetskaja entsiklopedija

**Sovetskaja entsiklopedija** () oli Moskovassa vuodesta 1925 lähtien toiminut tietosanakirjakustantamo. Se sai nimen **Bolšaja rossijskaja entsiklopedija** (Большая российская энциклопедия) vuonna 1992. Kustantamo lakkautettiin vuonna 2024.

Neuvostoliiton toimeenpanevan keskuskomitean kommunistisen akatemian yhteydessä toiminut Sovetskaja entsiklopedija perustettiin osakeyhtiömuotoisena julkaisemaan Suuren neuvostotietosanakirjan ensimmäistä laitosta vuonna 1925. Se muutettiin valtion sanakirja- ja tietosanakirjakustantamoksi vuonna 1930 ja Sovetskaja entsiklopedija -instituutiksi vuonna 1935. Vuodesta 1949 kustannusliikkeen nimenä oli Bolšaja sovetskaja entsiklopedija ja vuodesta 1959 Sovetskaja entsiklopedija. Vuonna 1963 siihen liitettiin vieraskielisten ja kansallisten sanakirjojen kustannusliike, joka erotettiin Russki jazyk -kustantamoksi vuonna 1974.

Sovetskaja entsiklopedija julkaisi kolme laitosta Suurta neuvostotietosanakirjaa, pienempiä yleisiä tietosanakirjoja ja hakuteoksia sekä eri alojen moni- ja yksiosaisia tietosanakirjoja. Vuosina 1957–1990 ilmestyi myös Suuren neuvostotietosanakirjan vuosikirja. Vuoteen 1996 mennessä oli ilmestynyt yli 720 nidettä yhteensä noin sadan miljoonan kappaleen painoksena. Kustantamon toimintaa vuodesta 1992 lähtien jatkanut Bolšaja rossijskaja entsiklopedija julkaisi vuosina 2004–2017 samannimisen 35-osaisen tietosanakirjan. Vuosina 2022–2024 julkaistiin sen pohjalta Internetissä samannimistä sivustoa.

”Autonomiseksi ei-kaupalliseksi organisaatioksi” muuttunut ”kansallinen tiede- ja koulutuskeskus” Bolšaja rossijskaja entsiklopedija ajautui rahapulaan vuoden 2023 lopussa. Venäjän hallitus teki päätöksen sen lakkauttamisesta joulukuussa 2024.

## Lähteet
Serbia ja Montenegron alle 18-vuotiaiden jääkiekkomaajoukkue

**Serbia ja Montenegron alle 18-vuotiaiden jääkiekkomaajoukkue** edusti Serbia ja Montenegroa alle 18-vuotiaiden kansainvälisissä jääkiekko-otteluissa, muun muassa maailmanmestaruuskilpailuissa.

## Sijoitukset
**Maailmanmestaruuskilpailuissa**

* 2004 – 2. divisioonan B-lohko, 5.
* 2005 – 2. divisioonan A-lohko, 5.
* 2006 – 2. divisioonan A-lohko, 5.

## Lähteet
Jan Anders Jägerhorn: patriot och världsborgare, separatist och emigrant

**Jan Anders Jägerhorn: patriot och världsborgare, separatist och emigrant** on Bruno Leschin kirjoittama elämänkerta ja muistelmateos Jan Anders Jägerhornin historiasta, jossa taustoitetaan Jägerhornin Suomen itsenäisyys pyrkimyksiä Valhalla-seuran ja Ajalan liiton sekä Suomen suuriruhtinaskunnan perustamisen ajoilta.

## Lähteet
Filippiinien kielet

**[[Filippiinit]]** on erittäin monikielinen maa. Ethnologuen mukaan maassa tavataan 175 elävää kieltä, joista 59 on uhanalaisia. Väestöstä 98 % on lukutaitoisia.

## Tagalog ja englanti
Filippiinien kaksi virallista kieltä ovat filipino ja englanti.

Noin neljännes Filippiinien väestöstä puhuu tagalogia äidinkielenään ja noin puolet osaa sitä joko ensimmäisenä tai toisena kielenään. Tagalogin standardoitu muoto on nimeltään filipino, jolla on virallisen kielen asema. Filipino on ollut pakollinen oppiaine kouluissa vuodesta 1973 lähtien ja sitä käytetään laajalti maan mediassa.

Englannista tuli osa maan koulujen opetusohjelmaa vuonna 1901 Filippiinien olleessa osa Yhdysvaltoja. Valtionhallinto toimii suurimmaksi osaksi englanniksi.

## Kotoperäiset kielet
Kotoperäisistä kielistä 27 käytetään opetuskielinä eri puolilla maata. Perustuslain mukaan nämä ovat kansallisia apukieliä, joita käytetään virallisten kielten rinnalla paikallisella tasolla. Filippiiniläinen viittomakieli on ainoa Filippiinien virallisesti tunnustama viittomakieli.

Vuoden 2020 väestönlaskennan mukaan Filippiinien 10 puhutuinta kieltä olivat:

## Vieraat kielet

### Espanja ja arabia
Filippiinien perustuslain mukaan valtion tulee tukea espanjan ja arabian vapaaehtoista opiskelua.

Espanjan kieli saapui maahan siirtomaaisäntien mukana ja oli Filippiinien virallinen kieli myös sen jälkeen, kun saaret siirtyivät Yhdysvalloille vuonna 1898. Vuonna 1935 voimaan tulleen perustuslain nojalla espanja säilytti virallisen kielen asemansa englannin rinnalla. Filippiinien kansalaisuutta haettaessa espanja on kuitenkin yksi mahdollinen kieli, jonka osaaminen lasketaan kansalaisuuteen vaadittavaksi kielitaidoksi.

Mindanaon islamilaisissa kouluissa opetetaan standardiarabiaa.

### Muut merkittävät vieraat kielet
Muita merkitytäviä Filippiineillä tavattavia vieraita kieliä ovat tamil, malaiji, korea, japani ja kiina. Kiinan varianteista merkittävin on hokkien, joka on Filippiinien kiinalaisten lingua franca.

## Lähteet
Russki jazyk

**Russki jazyk** () oli Moskovassa vuodesta 1974 lähtien toiminut kirjankustantamo.

Kustannusliike Russki jazyk muodostettiin vuonna 1974 Sovetskaja entsiklopedijan sanakirjatoimitusten sekä Progress ja Vysšaja škola -kustantamojen vieraskielisten oppikirjatoimitusten pohjalta. Sen edeltäjä oli vuonna 1937 perustettu vieraskielisten ja kansallisten sanakirjojen kustannusliike, joka liitettiin Sovetskaja entsiklopedijaan vuonna 1963.

Russki jazyk julkaisi venäjän ja Neuvostoliiton muiden kielten sekä vieraiden kielten selittäviä ja kaksikielisiä sanakirjoja sekä oppikirjoja ja muuta kielenopetukseen liittyvä kirjallisuutta venäjää opiskelevia ulkomaalaisia varten. Vuonna 1979 ilmestyi 220 kirjanimekettä yli 10 miljoonan kappaleen painoksena.

Russki jazyk jakautui vuonna 1993 kahdeksi kustantamoksi. Russki jazyk kursy erikoistui ulkomaalaisille tarkoitettuihin venäjän kielen oppikirjoihin ja Russki jazyk media venäjänkielisiin ja kaksikielisiin sanakirjoihin. Jälkimmäinen lopetti toimintansa vuonna 2012 luovuttaen julkaisuoikeutensa Drofa-kustantamolle.

## Lähteet
Filippiiniläinen viittomakieli

**Filippiiniläinen viittomakieli** (, lyh. **FSL**) on Filippiineillä tavattava maan pääsääntöisesti kuurojen yhteisön käyttämä viittomakieli. Vuonna 2021 sillä arvioitiin olevan 540 000.

Viittomakieli alkoi kehittyä, kun Delia Delight Rice perusti 1907 kuuroille ja sokeille koulun. Se oli osittainen sisäoppilaitos ja ainoaa laatuaan Filippiineillä siihen aikaan.

Vuonna 2018 säädetyn lain perusteella filippiiniläinen viittomakieli on valtion virallisesti tunnustama viittomakieli, jota käytetään maan kuurojen yhteisön osallistamiseksi yhteiskuntaan ja jonka käyttöä valtiovallan tulee tukea.

Filippiiniläisen viittomakielen katsotaan olevan elinvoimainen ja sen läheisiä sukulaiskieliä ovat mm. puertoricolainen ja ugandalainen viittomakieli. Amerikkalainen viittomakieli on vaikuttanut merkittävästi filippiiiniläiseen, mutta kielet ovat silti toisistaan erillisiä.

## Lähteet
Alexander McQueen (merkki)

**Alexander McQueen** on muotitalo, jonka Alexander McQueen perusti vuonna 1992.

## Historia
Muotitalon perusti Alexander McQueen vuonna 1992. Hänen debyyttimallistonsa, *Tax Driver*, viittasi Martin Scorsesen samannimiseen elokuvaan. Jokaiselle seuraavalle näytökselle oli ominaista erittäin teatraalinen lähestymistapa, joka yhdistettynä suunnitteluun aiheutti suurta kiistaa. Tästä tuli brändin tunnusmerkki.

Vuonna 2001 muotitalo liittyi Gucci Groupiin (nykyisin Kering Group). McQueen myi myöhemmin 51 prosentin osuuden yrityksestä.

Vuonna 2006 talon prêt-à-porter-brändi McQ debytoi. Mallisto oli suunnattu nuorille.

Helmikuussa 2010 Alexander McQueen teki itsemurhan. Hänen pitkäaikainen yhteistyökumppaninsa Sarah Burton nimitettiin luovaksi johtajaksi.

Lokakuussa 2023 Seán McGirr nimitettiin luovaksi johtajaksi.

## Lähteet

## Aiheesta muualla
*Virallinen sivusto
2082 Galahad

**2082 Galahad (7588 P-L)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
Metyylifenyylibutanoli

**Metyylifenyylibutanoli** (C10H16O) on alkoholeihin kuuluva aromaattinen orgaaninen yhdiste. Yhdistettä voidaan käyttää ainesosana hajusteissa. Ainetta esiintyy luonnossa esimerkiksi kaakaopuussa.

## Ominaisuudet, valmistus ja käyttö
Huoneenlämpötilassa metyylifenyylibutanoli on väritöntä kiteistä ainetta tai väritöntä nestettä, jolla on kukkaismainen liljoja tai hyasintteja muistuttava tuoksu. Yhdiste liukenee vain vähäisessä määrin veteen, ja liukenee paremmin useaan orgaanisiin liuottimeen, kuten etanoliin, dietyylieetteriin tai asetoniin.

Metyylifenyylibutanolia valmistetaan bentsyyliasetonin ja metyylimagnesiumkloridin välisellä Grignard-reaktiolla.

Metyylifenyylibutanolia käytetään tuomaan kukkaistuoksua muun muassa hajusteisiin, saippuoihin, shampoihin sekä puhdistusaineisiin.

## Lähteet
Lestijärven kunnanvaltuusto

**Lestijärven kunnanvaltuusto** on Keski-Pohjanmaan maakunnassa sijaitsevan Lestijärven kunnan ylin päättävä elin. Kunnanvaltuustossa on 13 paikkaa, joista kymmenen on keskustan hallussa hallituskaudella 2025–2029. Valtuuston muut puolueet ovat vasemmistoliitto ja SDP.

Nykyisen kunnanvaltuuston puheenjohtaja on Sirpa Parkkila (kesk.), ensimmäinen varapuheenjohtaja on Oskari Tuikkanen (kesk.) ja toinen varapuheenjohtaja on Pentti Untinen (vas.).

## Koostumus vaaleittain
Lestijärvellä keskustan kannatus on ollut perinteisesti korkeaa. Puolueen kannatusta kuntavaaleissa vuodesta 1976 alkaen tarkastellessa keskusta on saanut aina yli puolet kunnan äänistä. Korkeimmillaan puolueen kannatus on ollut 71,6 prosenttia vuoden 1996 kunnallisvaaleissa.

Merkittävää kannatusta Lestijärvellä on myös saanut vasemmistoliitto ja sitä edeltänyt SKDL. Niiden kannatus on liikkunut noin viidentoista ja kahdenkymmenen prosentin välillä vuodesta 1976.

Valtuustossa oli pitkään 17 paikkaa. Vuosina 2009–2012 ja 2017–2025 valtuustossa oli paikkoja 15. Vuonna 2025 paikkamäärä laski kolmeentoista paikkaan.

## Valtuutetut
### Kausi 2025–2029
Lestijärven kunnanvaltuustoon valittiin vuoden 2025 kuntavaaleissa seuraavat jäsenet:

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
**Puolueiden kannatus vaalivuosittaisella kuntajaolla kuntavaaleissa, 1976-2025
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet
Rahanpesun ja terrorismin rahoituksen torjuntaviranomainen

**Rahanpesun ja terrorismin rahoituksen torjuntaviranomainen** (lyh. **AMLA**) on perusteilla oleva Euroopan unionin (EU) erillisvirasto, joka tehtävänä valvoa unionin rahanpesun ja terrorismin rahoituksen torjuntaa koskevan lainsäädännön noudattamista. Korkean riskin finanssiyritykset, jotka toimivat vähintään kuudessa jäsenvaltiossa, tulevat olemaan AMLAn suoran valvonnan alalaisuudessa, mikä on verrattavissa Euroopan keskuspankin keskittettyyn pankkivalvontaan. Lisäksi AMLA koordinoi jäsenvaltioiden viranomaisten toimintaa.

Viranomainen perustettiin heinäkuussa 2024 ja sen on määrä aloittaa toimintansa vaiheittain vuosina 2025–2028. AMLAn ensimmäiseksi puheenjohtajaksi valittiin Bruna Szego ja pääjohtajaksi Nicolas Vasse.

## Lähteet

## Aiheesta muualla

* AMLAn kotisivut 
* Euroopan parlamentin ja neuvoston asetus (EU) 2024/1620  EUR-Lex
Songkok

**Songkok** on Indonesiassa, Malesiassa, Bruneissa, Singaporessa sekä Thaimaan ja Filippiinien eteläosissa erityisesti muslimimiesten käyttämä päähine. Se on osa malaijimiesten perinteistä vaatetusta.

Nimi *songkok* on käytössä erityisesti Malakan niemimaalla ja Sumatralla. Jaavalla samasta hatusta käytetään yleisesti nimitystä *kopiah* tai *kopeah*. Muualla Indonesiassa käytetään toisinaan nimitystä *peci*.

Songkok valmistetaan kahdesta osasta: reunasta ja päällisestä, jotka ommellaan yhteen. Päällinen on yleensä tasainen tai kaareva. Perinteisesti songkokin tekijä on ollut käsityöläinen, mutta esimerkiksi Singaporessa osaavia tekijöitä on jo pidempään ollut vain kourallinen ja päähineen suosion takia niitä tuodaan Singaporeen naapurimaista.

## Lähteet
Alfons Sampsted

**Alfons Sampsted** (s. 6. huhtikuuta 1998 Kópavogur) on islantilainen jalkapalloilija, joka pelaa pääsääntöisesti oikean laitapuolustajan pelipaikalla. Hän on oikeajalkainen ja pituudeltaan 180-senttimetrinen. Alfons edustaa Englannin mestaruussarjassa pelaavaa Birmingham Cityä ja Islannin maajoukkuetta.

Alfons on voittanut FK Bodø/Glimtin joukkueessa kahdesti Norjan liigamestaruuden kausina 2020 ja 2021. Hän on pelannut myös kotimaassaan, Ruotsissa ja Alankomaissa. Hän edusti Islannin alle 17-, alle 19- ja alle 21-vuotiaiden maajoukkueita. Alfons liittyi tammikuussa 2020 A-maajoukkueeseen ja on pelannut siinä syyskuuhun 2025 mennessä 23 virallista maaottelua.

## Lähteet

## Aiheesta muualla

* Profiili Islannin jalkapalloliiton sivuilla
Mézières-en-Brenne

**Mézières-en-Brenne** on kunta Ranskassa Indren departementissa Centre-Val de Loiren alueella. Se sijaitsee Claisejoen varrella, noin 26 kilometriä Le Blancin kaupungista koilliseen.

Kunta on osa Parc naturel régional de la Brenne -luonnonpuistoa. Mézières on Brennen historiallinen pääkaupunki. Vuonna 1875 kunnan alueelta löydettiin roomalaisen huvilan jäänteet. Merovingien aikana 600-luvulla Flaocate niminen mies sai Frankkien kuningas Klotar II:lta Brennen maat, ja hän asettui nykyisen Mézièresin alueelle. Hän aloitti lampiverkostojen rakentamisen ja kalankasvattamisen, josta muodostui alueelle tärkeä elinkeino.

1000-luvun alussa kaupunkiin asettunut Gerbert de Brenne oli Mézièresin linnoituksen perustaja. Linnalla oli vuosisatojen kuluessa useita omistajia, ja lopulta se romahti lähes kokonaan vuonna 1835. Mézièresin kunta purki rakennukset nykyisen kaupungintalon tieltä 1900-luvun alussa. Linnasta on kuitenkin yhä jäljellä kaksi tornia ja vanha kyyhkyslakka. Kaupungintalon vieressä olevissa torneissa sijaitsee kaupungin matkailuneuvonta.

Kylän keskustassa oleva goottilainen Sainte-Marie-Madeleinen kirkko on rakennettu 1300-luvun alussa. Kirkossa on koristeellinen kuisti, sekä Anjoun herttuoiden kappeli. Kirkko on listattu historialliseksi monumentiksi.

## Lähteet

## Aiheesta muualla
Sydney Kustu

**Sydney Govons Kustu** (18. maaliskuuta 1943 Baltimore, Maryland – 18. maaliskuuta 2014 Berkeley, Kalifornia) oli yhdysvaltalainen mikrobiologi.

Kustu sai humanististen tieteiden kandidaatin oppiarvon Harvardin yliopistosta vuonna 1963. Tämän jälkeen hän työskenteli kahden vuoden ajan teknikkona Saul Rosemanin laboratoriossa Michiganin yliopistossa. Kustu sai tohtorin arvon biokemiassa Kalifornian yliopistosta, Davisista vuonna 1970. Hänen väitöstyönsä ohjaajana toimi Jack Preiss. Kustu työskenteli Kalifornian yliopistossa, Berkeleyssä vuoteen 1973 saakka. Hän siirtyi Kalifornian yliopistoon, Davisiin avustavana professorina ja sai siellä professorin aseman vuonna 1984. Kustu palasi Kalifornian yliopistoon, Berkeleyhyn vuonna 1986. Hän jäi eläkkeelle maaliskuussa 2010.

Kustulla oli Göttingenin tiedeakatemian Gauss-professuuri ja Kalifornian yliopiston (Berkeley) Miller-professuuri. Hän sai National Institutes of Healthin MERIT-palkinnon. Kustu valittiin vuonna 1993 National Academy of Sciencesin jäseneksi. Hän kuului myös Yhdysvaltain taide- ja tiedeakatemiaan. Kustu tutki muun muassa suoliston bakteeriston reagointia ravinteiden, erityisesti typen puutoksiin, sekä NtrC-proteiinin toimintaa. Hän löysi uuden geeniparin, joka osallistuu typen aineenvaihdunnan säätelyyn bakteereissa. Kustu löysi myös Rut-reitin, jonka avulla kolibakteeri hajottaa pyrimidiinejä.

Kustu teki itsemurhan natriumatsidilla 71-vuotispäivänään.

## Lähteet
Andre Gustavson

**Andre Gustavson** (s. 7. toukokuuta 1999) on suomalainen koripalloilija, pelipaikaltaan takamies. Hän on pituudeltaan 195-senttimetrinen. Hän edustaa Korisliigassa Kauhajoen Karhua ja pelaa Suomen maajoukkueessa.

Gustavsonin kasvattajaseura on helsinkiläinen Wartti Basket. Hän pelasi kausina 2016–2018 Suomen I-divisioonassa HBA-Märskyn joukkueessa. Kaudet 2018–2023 hän pelasi Yhdysvaltain yliopistosarjoissa Richmondin yliopiston Spiders-joukkueessa. Loukkaantumisen aiheuttaman vuoden pelitauon jälkeen hän siirtyi vuonna 2024 Korisliigassa pelaavaan Kauhajoen Karhuun.

Gustavson on pelannut useissa Suomen nuorisomaajoukkueissa. Hän kuuluu Suomen A-maajoukkueeseen EM-kilpailuissa 2025.

## Lähteet
Jake O’Brien

**Jake Patrick O’Brien** (s. 15. toukokuuta 2001 Cork) on irlantilainen jalkapalloilija, joka pelaa puolustuksen vaihtelevilla pelipaikoilla. Hän on oikeajalkainen ja pituudeltaan 197-senttimetrinen. O’Brien on edustanut seuratasolla vuodesta 2024 Englannin Valioliigassa pelaavaa Evertonia. Hän kuuluu myös Irlannin maajoukkueeseen.

O’Brien on luonut seurauraa kotimaansa ja Englannin lisäksi Belgiassa ja Ranskassa. Hän pelasi 11 ottelua Irlannin alle 21-vuotiaiden maajoukkueessa. Hän liittyi kesäkuussa 2024 A-maajoukkueeseen ja on pelannut siinä syyskuuhun 2025 mennessä seitsemän ottelua. Ensimmäisessä niistä hän pelasi toisen puoliajan ystävyysottelussa Unkaria vastaan.

## Lähteet
João Virgínia

**João Manuel Neves Virgínia** (s. 10. lokakuuta 1999 Faro) on portugalilainen jalkapalloilija, joka pelaa maalivahdin pelipaikalla. Hän on vasenjalkainen ja pituudeltaan 192-senttimetrinen. Virgínia on edustanut seuratasolla vuodesta 2025 Portugalin pääsarjassa Primeira Ligassa pelaavaa Sportingia.

Virgínia on luonut seurauraa kotimaansa lisäksi Englannissa ja Alankomaissa. Hän voitti Sportingin kanssa Portugalin liigacupin kaudella 2021–2022. Virgínia on edustanut useita Portugalin nuorisomaajoukkueita. Hän voitti alle 17-vuotiaiden joukkueessa vuoden 2016 saman ikäluokan EM-kilpailut. Alle 19-vuotiaiden joukkueen kanssa hän voitti kahta vuotta myöhemmin niin ikään EM-kilpailut.

## Lähteet

## Aiheesta muualla
Menstrup

**Menstrup** on taajama Næstvedin kunnassa Tanskassa. Taajamassa oli 217 asukasta vuoden 2025 alussa.

## Väestökehitys

## Lähteet

## Aiheesta muualla
Antígonos

**Antígonos** () on Kreikan kylä, joka kuuluu hallinnollisesti Amýntaion kuntaan, Flórinan alueyksikköön ja Länsi-Makedonian alueeseen. Kylän väkiluku on 374 (2021).

Antígonoksen kylä sijaitsee noin 43 kilometriä itäkaakkoon Flórinasta. Se on nimetty Aleksanteri Suuren seuraajiin kuuluneen Antigonoksen mukaan. Antígonos muodostaa oman kyläyhdyskuntansa (Δημοτική Κοινότητα Αντιγονείας, *Dimotikí Koinótita Antigoneías*), johon ei kuulu muita asutuksia.

## Lähteet
Mogenstrup

**Mogenstrup** voi tarkoittaa seuraavia:

* Mogenstrup, taajama Holstebron kunnassa Tanskassa
* Mogenstrup, taajama Næstvedin kunnassa Tanskassa.
Persebaya Surabaya

**Persatuan Sepak Bola Surabaya** (), joka tunnetaan yleensä vain nimellä **Persebaya Surabaya**, on indonesialainen jalkapalloseura Surabayan kaupungista. Se pelaa kaudella 2025–2026 Indonesian korkeimmalla sarjatasolla Liga 1:ssä.

Persebaya Surabaya perustettiin 18. kesäkuuta 1927. Seura on voittanut liigamestaruuden kuudesti ja kolmesti toiseksi korkeimman sarjatason Liga 2:n mestaruuden. Seuran kotikenttä on Gelora Bung Tomo -stadion. Seuran historian paras maalintekijä on 39 osumallaan David da Silva.

## Lähteet

## Aiheesta muualla
Kírra

**Kírra** () on Kreikan kylä, joka kuuluu hallinnollisesti Delfoín kuntaan, Fokiin alueyksikköön ja Keski-Kreikan alueeseen. Kylän väkiluku on  (2021).

Kírran kylä sijaitsee Korintinlahteen kuuluvan Itéanlahden rannalla noin 18 kilometriä lounaaseen Delfoín kylästä ja noin 14 kilometriä eteläkaakkoon Ámfissasta. Se on perinyt nimensä samalla paikalla sijainneelta antiikin ajan Kirrhan kaupungilta, joka oli antiikin Delfoin satama. Kírra muodostaa oman kyläyhdyskuntansa (Δημοτική Κοινότητα Κίρρας, *Dimotikí Koinótita Kírras*), johon ei kuulu muita asutuksia.

## Lähteet

## Aiheesta muualla
Kopanós

**Kopanós** () on Kreikan kylä, joka kuuluu hallinnollisesti Náousan kuntaan, Imathían alueyksikköön ja Keski-Makedonian alueeseen. Kylän väkiluku on  (2021).

Kopanóksen kylä sijaitsee noin 48 kilometriä länsilounaaseen Péllasta ja noin 87 kilometriä länteen Thessalonikista. Antiikin aikana nykyisen kylän lähellä sijaitsi Miezan kaupunki. Kopanós muodostaa oman kyläyhdyskuntansa (Δημοτική Κοινότητα Κοπανού, *Dimotikí Koinótita Kopanoú*), johon ei kuulu muita asutuksia.

## Lähteet